

**Қазақстан Республикасы көші-қон саясатының 2007 - 2015 жылдарға арналған тұжырымдамасын іске асыру жөніндегі 2011 - 2012 жылдарға арналған іс-шаралар жоспарын (2-кезең) бекіту туралы**

***Күшін жойған***

Қазақстан Республикасы Үкіметінің 2010 жылғы 30 желтоқсандағы № 1461 Қаулысы. Күші жойылды - Қазақстан Республикасы Үкіметінің 2011 жылғы 3 маусымдағы № 619 Қаулысымен

      Ескерту. Күші жойылды - ҚР Үкіметінің 2011.06.03 № 619 Қаулысымен.

      «Қазақстан Республикасы көші-қон саясатының 2007 - 2015 жылдарға арналған тұжырымдамасы туралы» Қазақстан Республикасы Президентінің 2007 жылғы 28 тамыздағы № 399 Жарлығын іске асыру мақсатында Қазақстан Республикасының Үкіметі **ҚАУЛЫ ЕТЕДІ:** қараңыз.U110088  
      1. Қоса беріліп отырған Қазақстан Республикасы көші-қон саясатының 2007 - 2015 жылдарға арналған тұжырымдамасын іске асыру жөніндегі 2011 - 2012 жылдарға арналған іс-шаралар жоспары (2-кезең) (бұдан әрі - Жоспар) бекітілсін.  
      2. Орталық атқарушы және Қазақстан Республикасының Президентіне тікелей бағынатын және есеп беретін мемлекеттік органдар, облыстардың, Астана және Алматы қалаларының әкімдері:  
      1) Жоспардың тиісінше және уақтылы орындалуын қамтамасыз етсін;  
      2) жарты жылдықтың және жылдың қорытындылары бойынша 15 шілдеге және 1 ақпанға Қазақстан Республикасы Ішкі істер министрлігіне Жоспардың іске асырылу барысы туралы ақпарат берсін.  
      3. Қазақстан Республикасы Ішкі істер министрлігі Қазақстан Республикасының Үкіметіне жыл сайын 1 тамызға және 1 наурызға Жоспардың орындалу барысы туралы жиынтық ақпарат беруді қамтамасыз етсін.  
      4. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                             К. Мәсімов*

Қазақстан Республикасы    
Үкіметінің         
2010 жылғы 30 желтоқсандағы  
№ 1461 қаулысымен      
бекітілген

**Қазақстан Республикасы көші-қон саясатының 2007 - 2015**  
**жылдарға арналған тұжырымдамасын іске асыру жөніндегі**  
**2011 - 2012 жылдарға арналған іс-шаралар жоспары (2-кезең)**

|  |  |  |  |  |  |  |
| --- | --- | --- | --- | --- | --- | --- |
| Р/с  № | Іс-шара | Аяқталу нысаны | Жауапты орындаушылар | Орындалу мерзімі | Болжамды шығыстар  (мың теңге) | Қаржыландыру көзі |
| 1 | 2 | 1 | 4 | 5 | 6 | 7 |
| 1. Көші-қон процестерін реттеу | | | | | | |
| 1 | Көші-қон процестеріне мониторинг жүргізу және баға беру | Қазақстан Республикасының Үкіметіне ақпарат | ІІМ (жинақтау), СА, Еңбекмині, облыстардың, Астана және Алматы қалаларының әкімдері | Жыл сайын, 1 тамыз, 1 наурыз | Талап етілмейді |  |
| 2 | Қазақ диаспорасымен, Қазақстаннан бұрын кеткен және шет елдерде тұратын азаматтармен экономикалық және мәдени байланыстарды дамыту бойынша жұмысты жалғастыру | Қазақстан Республикасының Үкіметіне ақпарат | СІМ, ІІМ | Жыл сайын, 1 тамыз, 1 наурыз | Талап етілмейді |  |
| 3 | Оралмандарды еңбекпен қамтамасыз ету жөнінде шаралар қабылдау | Қазақстан Республикасының Үкіметіне ақпарат | Еңбекмині, облыстардың, Астана және Алматы қалаларының әкімдері | Жыл сайын, 1 тамыз, 1 наурыз | Талап етілмейді |  |
| 4 | Шет елдердегі білім беру ұйымдары берген білім алу туралы құжаттарды мойындау және нострификациялау туралы ұсынысты зерделеу және енгізу | Қазақстан Республикасының Үкіметіне ұсыныс | БҒМ, СІМ | 2011 жылғы 1 тамыз | Талап етілмейді |  |
| 5 | Ішкі көші-қон процестеріне және оның елдің әлеуметтік-экономикалық даму ықпалына мониторинг жүргізу | Қазақстан Республикасының Үкіметіне ақпарат | ІІМ (жинақтау), Әділетмині, СА, АШМ, облыстардың, Астана және Алматы қалаларының әкімдері | Жыл сайын, 1 тамыз, 1 наурыз | Талап етілмейді |  |
| 2. Заңсыз көші-қон | | | | | | |
| 6 | Шет елдермен реадмиссия туралы келісімдер жасау жөніндегі жұмысты жалғастыру | Қазақстан Республикасының Үкіметіне ақпарат | ІІМ (жинақтау), СІМ, Қаржымині, ҰҚК (келісім бойынша), Әділетмині, БП (келісім бойынша) | Жыл сайын, 1 тамыз, 1 наурыз | Талап етілмейді |  |
| 7 | Заңсыз көші-қонға қарсы күрес мәселелері бойынша мүдделі мемлекеттік органдардың жұмысын ұйымдастыруды қамтамасыз ету | Қазақстан Республикасының Үкіметіне ақпарат | ІІМ (жинақтау), ҰҚК (келісім бойынша) | Жыл сайын, 1 тамыз, 1 наурыз | Талап етілмейді |  |
| 3. Көші-қон саясатын құқықтық қамтамасыз ету | | | | | | |
| 8 | ТМД-ға және ЕурАзЭҚ-қа мүше мемлекеттермен Қазақстан Республикасының көші-қон заңнамасын үйлестіруге және біріздендіруге қатысу | Қазақстан Республикасының Үкіметіне ақпарат | ІІМ (жинақтау), ҰҚК (келісім бойынша), Еңбекмині | Жыл сайын, 1 тамыз, 1 наурыз | Талап етілмейді |  |
| 9 | Алыс шет елдерден келетін оралмандарды зейнетақымен қамтамасыз ету жөнінде келісімдер жасасу туралы мәселені пысықтау | Қазақстан Республикасының Үкіметіне ақпарат | Еңбекмині, СІМ | Жыл сайын, 1 тамыз, 1 наурыз | Талап етілмейді |  |
| 4. Көші-қон процестерін басқаруды институционалдық және кадрлық қамтамасыз ету | | | | | | |
| 10 | Көші-қон процестерін реттеу мәселелері бойынша халықаралық ынтымақтастықты дамытуды қамтамасыз ету (оның ішінде БҰҰ БЖКБ, КҚХҰ халықаралық ұйымдарымен ынтымақтастық) | Қазақстан Республикасының Үкіметіне ақпарат | ІІМ (жинақтау), Еңбекмині, СІМ | Жыл сайын, 1 тамыз, 1 наурыз | Талап етілмейді |  |
| 11 | Қазақстандық тараптың көші-қон процестерін басқару мәселелері бойынша халықаралық форумдарға, ғылыми-практикалық конференцияларға, семинарлар мен симпозиумдарға қатысуын қамтамасыз ету | Қазақстан Республикасының Үкіметіне ақпарат | ІІМ (жинақтау), СІМ, Еңбекмині, СА, ҰҚК (келісім бойынша) | Жыл сайын, 1 тамыз, 1 наурыз | Тартылған қаржылар есебінен |  |
| 5. Көші-қон процестерін мемлекеттік басқаруды ақпараттық сүйемелдеу | | | | | | |
| 12 | БАҚ-та көші-қон саясаты мәселелерінің жариялануын қамтамасыз ету | Қазақстан Республикасының Үкіметіне ақпарат | ІІМ (жинақтау), Еңбекмині, БАМ, СІМ | Жыл сайын, 1 тамыз, 1 наурыз | Талап етілмейді |  |

**Ескертпе: аббревиатуралардың толық жазылуы:**  
ІІМ - Қазақстан Республикасы Ішкі істер министрлігі  
СІМ - Қазақстан Республикасы Сыртқы істер министрлігі  
БҒМ - Қазақстан Республикасы Білім және ғылым министрлігі  
БАМ - Қазақстан Республикасы Байланыс және ақпарат министрлігі  
АШМ - Қазақстан Республикасы Ауыл шаруашылығы министрлігі  
Еңбекмині - Қазақстан Республикасы Еңбек және халықты әлеуметтік қорғау министрлігі  
Әділетмині - Қазақстан Республикасы Әділет министрлігі  
Қаржымині - Қазақстан Республикасы Қаржы министрлігі  
ҰҚК - Қазақстан Республикасы Ұлттық қауіпсіздік комитеті (келісім бойынша)  
БП - Қазақстан Республикасы Бас прокуратурасы (келісім бойынша)  
СА - Қазақстан Республикасы Статистика агенттігі  
КҚХҰ - Көші-қон жөніндегі халықаралық ұйым  
БҰҰ БЖКБ - Біріккен Ұлттар Ұйымының Босқындар істері жөніндегі жоғары комиссарының басқармасы  
БАҚ - бұқаралық ақпарат құралдары

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК